॥ओशम।। 


अनुध्भमोच्छेदन ॥। 


यध्या नरो विभ्यति वेदबाह्यास्तया हि युक्त जनसेनया यत्‌ । 
तनताम यस्यास्ति महोत्सवं स त्वनु भ्रमोच्छेदनमातनोति ॥१॥ 


भूमिका 


मैंने विचारा था कि राजाजी और स्वामी ने एक-एक बार लिखा है, आगे इसका प्रपञ्च न 
बढ़ेगा, परन्तु वेसा न हुआ और उनके अनुगामी लोगों ने समाचारपत्रों को भी गर्जाया और बहुत 
यग्यायोग्य वाच्यावाच्य भो लिखना न छोड़ा और मैंने यह ज!न भी लिया कि स्वामीजी अपने माम से 
इसपर कुछ भी न लिखें और न छपवायेंगे क्‍योंकि इसपर' श्रीयुत स्वामों विशद्धानन्द सरस्वती और 
बालशास्त्रीजी की सम्मति नहीं लिखी ।' तथा अन्य किसी आय्य ने भी इसके प्रत्युत्तर में न लिखा । यह 
बात ठीक है कि स्वामीजी को तो इसपर लिखना योग्य ही नहीं, क्‍योंकि वे अपना पूर्व प्रतिज्ञा से 
विरुद्ध क्यों करे । जब ऐसा हुआ तब मैं यथामति इसपर लिखने में प्रवृत्त हुआ | यद्यपि इन महाशथों 
के सनन्‍्मुख मेरा लेख न्यूनास्पद है। तथापि अन्त:करण से पक्षपात छोड़कर देखने से कुछ इससे भो तत्त्व 
निकलेगा और जो कुछ इसमें भूल-चूक रहेगी उसको सज्जन महात्मा लोग सुधार लेगे। अब जो राजा 
शिवप्रसाद जी की यह प्रतिज्ञा है कि अब आगे इस विषय में कुछ न लिखा जाएगा तो मुझ को भी. 
आगे लिखता अवश्य न होगा । जो राजाजी ने भ्रमोच्छेदन पर दूसरा भाग छपवाया है उसमें स्वामीजी 
के लेख पर निरर्थक आदि दोष दिये हैं उन और इन दोनों पुस्तकों के लेख को जब बुद्धिमान लोग पक्ष- 
पात रहित होकर देखेंगे तब अवश्य निश्चय कर लेंगे कि कौन सत्य और कौन असत्य है ॥ 


इति भूमिका ।। 





१. अर्थात्‌ राजा शिवप्रसाई प्वितारे हिन्द द्वारा प्रकाशित द्वितीय निवेदत पर । 
२. श्री स्वामी दयानन्द सरस्वती ने भ्रमोच्छेदत के अन्त में लिखा है कि ज्ञब तक स्वा० विशुद्धानन्दजी 
ओर पं० बालशास्त्री के हस्ताक्षर न होंगे, वे राजाजी के पत्रों वा पुस्तिकाओं के उत्तर न देंगे। 


अनुभ्ममोच्छेदन 


देखिये राजाजी के प्रिय और सुन्दर लेख को-- 

निवेदन पहिला, पृष्ठ १ पंक्ति १ १ऋग्वदादिभाष्यभूमिका मँगाके पृष्ठ € से ८८ तक देखा । 
विचित्र लीला दिखाई दी, आधे-आधे वचन जो अपने अनुकूल पाये, ग्रहण किये हैं और शेषाद्ध' का, जो 
प्रतिकूल पाये, परित्याग, उन आधे अनुकूल में भी जो कोई शब्द अपने भाव से विरुद्ध देखे उनके अर्थ 
पलढ दिये । 

पृष्ठ ४, पंक्ति ७--ऐसा न हो कि (अन्धेनेव नोयमाना यथान्धाः) के सदृश केवल दयानन्‍्दजो 
के भाष्य और भूमिका ही की लाठी थामे किसी अथाह गढ़े वा घोर नरककुण्ड में जा गिर। 

निवेदन २, पृष्ठ २, पंक्ति २४--खेद की बात है, क्यों वुथा इतना काग़ज़ बिगड़ा । 

पृष्ठ ५ पंक्ति २(--निदान जब मैंने गौतम और कणाद के तक और न्याय से न अपने प्रश्नों 
का प्रामाणिक उत्तर पाया और न स्व्रामीजी महाराज की वाक्य रचता का उससे कुछ सम्बन्ध देखा डरा 
कि कहीं स्वामीजी महाराज ने किसी मेम अथवा साहब से कोई नया तर्क और न्याय रूस, अमरीका 
अथवा ओर किसी दूसरी विलायत का न सीख लिया हो । 

इत्यादि वचन जो ये राजा शिवप्रसादजी ने अपने दोनों निवेदनों में लिखे हैं, कया इनको 
सुवचन, गालीप्रदान, काग़ज्ञ बिगाड़ना, आदि कोई भी मनुष्य न समझेगा ? मैंने राजाशिवप्रसादजो के 
दोनों निवेदनों और स्वामोजी के भ्रमोच्छेन को भी देखा प्रथम निवेदन में जो-जो प्रश्न राजाजों के 
थे उस-उसका उत्तर श्रमोच्छेदन में यथायोग्य है ऐसा मैं अपनी छोटो विद्या और बुद्धि से निश्चित 
जान, हूं। राजाजी और उनके साक्षियों की विशालबुद्धि है इसलिये उनके योग्य ठीक-ठीक उत्तर न 
हुए होंगे! इसमें क्या अद्भुत है। अब मैं अपनी अल्प विद्या और बुद्धि के अनुसार द्वितोय निवेदन के 
छत्तर में थोड़ा-सा लिखता हूं । 

निवेदन दूसरा, पृष्ठ ४ पंक्ति १६--भला सूर्य्य और घड़े की उपमा संहिता और ब्राह्मण में क्यों- 
कर घट सक्ेगी। उधर सूर्य्य के सामने कोई आधा घण्टा भी आँख खोलके देखता रहे अन्धा नहीं तो 
चक्षरोग से अवश्य पीड़ित होवे। इस दृष्टान्त से राजाजी का यह अभिप्राय झलकता है कि वेद को दिन- 
भर भी आँख खोलके देखा करे तो न अन्धा और न नेन्ररोग से युक्त होता है । 

यहाँ उनका ऐसा अभिप्राय विदित होता है कि यह्‌ दृष्टान्त स्वामोजी का यहाँ घट नहीं 
सकता | जहाँ तक विचारके देखते हैं तो यही निश्चय होता है कि दृष्टान्त का साधरम्य गण ही 
दाष्टन्त में घटता है, सब गृण-कर्म-स्वभाव कभी नहीं। जैसे साध्यसाद्वम्र्शत्तद्ध मंभावी दृष्टान्त 
उदाहरणम्‌। नया" अ०। आ० १। सू० ३६। तद्विपय्ययाद्वा विपरीतम्‌॥ न्‍्या० अ० १। सू० ३७। 
शब्दोइनित्य इति प्रतिज्ञा, उत्पत्तिधर्मकत्वादिति हेतु, उत्पत्तिधमंकस्थाल्य।दिद्रव्यम नित्यमिति दुष्टान्त 
उदाहरणम्‌। यह शान्तवृत्ति से देखने की बात है क्रि शब्द में अनित्यत्व धर्मताध्य है, क्योंकि उत्पत्ति 
धमंवाला होने से जो-जो पदार्थ उत्पन्न होते हैं व-व सब अनित्य हैं । जंसे स्थाल्यादि द्रव्य उत्पत्ति धर्म- 
वाले होने से अनित्य हैं, बेसे कार्य शब्द भी अनित्य हैं। यहाँ केवल स्थाल्यादि पदार्यों का उत्पत्ति धर्म 


झनुभ्नरमो च्छेदत १०४१ 


ही कार्य शब्द में दृष्डान्त के लिए घटाके कार्य शब्दों को अनित्य ठहराया है यह तो कोई भी नहीं कह 
सकता कि घट-पटादि पदार्थों में चक्षु से दीखना स्थूल कठोर और अच्धेरे में दीपक की अपेक्षा रहना 
आदि विरुद्ध हैं इसलिये उनका दुृष्टान्त शब्द में नहीं घटेगा वा शब्द में भी वे धर्म हों कि दीपक जलाके 
शब्द देखा जावे, राजाजी को अँधेरे में दीपक से शब्द देखना, उससे पानी आदि लाना चाहिये वा इस 
दृष्टान्त ही को न माने तो ऐसा दृष्टान्त कोई नहीं मिलेगा कि जिसमें दाष्टान्त के सब धर्म बराबर 
मिल जावें, और जो कोई पदार्थ ऐसे भो हों कि जिनके सब धर्म बराबर मिलें तो उनका परस्पर 
अभेदान्वय होते से उन्तमें दृष्टान्त दाष्टॉन्त तथा उपमान उपमेयभाव कुछ भी न बन सकेगा । अब यहाँ 
प्रकृत में पह आया कि वेद को सूर्य का दृष्टान्त दिया है तो सूर्य अपने प्रकाश में किसो को अपेक्षा नहीं 
रखता वैसे वेदों से भी जो अर्थ प्रकाशित होते हैं उनमें ग्रन्थान्तर की अपेक्षा नहीं है स्वयं प्रकाशत्व धर्म 
दोनों का समान है, और जेसे उत्पत्ति धर्मवाले न होने से आत्मादि द्रव्य नित्य हैं बेसा शब्द नहीं, क्‍योंकि 
उत्पत्ति धमंवाला है यहाँ केवल बेधम्य अर्थात्‌ कार्य शब्द के अनित्यत्व धर्म से विरुद्ध आत्मा का 
नित्यत्व धर्म ही दृष्टान्त के लिये घटाया है किन्तु जो आत्मा और शब्द के प्रमेयत्व आदि साधम्य हैं वे 
विवक्षित नहीं । जैसा राजाजी का दृष्टान्त विषयक मत है. वेसा किसी विद्वान्‌ का नहीं कि दार्ष्टान्त के 
सब धर्म दृष्टान्त में घट सकते हों । 

निवे० २, पृष्ठ ५, पं* १६--राजाजी स्वामीजी से पूछते हैं कि स्वामीजो महारांज यह बतलावें 
कि पाणिनि आदि ऋषियों ने कहाँ ऐसा लिखा है कि मन्त्रसंहिता ही वेद हैं ब्राह्मण वेद नहीं है । 


इसका उत्तर-अब यह ब्राह्मण शब्द लौकिक है वा वैदिक, इसके वैदिक होने में तो कोई 
प्रमाण नहीं मिलता, लौकिक होने में प्रमाण देखो ।॥ 


तत्र लोकिकास्तावत्‌--गो रश्वः पुरुषो हस्ती शक्‌निम गो ब्राह्मण इति, बेदिकाः खल्वषि--शब्नो 
देवी रभिष्टये, इषे त्वोर्ज त्वा, अग्निमोके पुरोहितम्‌, अग्न आयाहि वीतय इति । 


अब यहाँ अन्तःस्थ नेत्रों से देखना चाहिये कि वेदिक शब्द में केवल ४ मष्षर संहिताओं के - 
उदाहरण दिये हैं । जो ब्राह्मण भी वेद होते तो बेदिक शब्दों में उनका उदाहरण क्‍यों न देते ? अब कोई 
यह कहे कि लौकिक शब्दों में जिस ब्राह्मण शब्द का उदाहरण दिया है वह नपुंसकलिज्ध न होने से ग्रन्थ- 
वाचो शब्द नहीं है, किन्तु पुल्लिज्ध होने से मनुष्यों में जातिविशेष का नाम है तो उससे पूछना 
चात्यि कि नपुंसकलिज्ध ग्रन्थवाची ब्राह्मण शब्द का वंदिक शब्दों में पाठ क्यों न किया ? हाँ, प्रकरण 
से अर्थ की संगति होती है सो यहाँ किसी क। प्रकरण नहीं है। यहाँ पतञ्जलिजी महाराज के प्रमाण से 
यह सिद्ध हो गया कि मन्त्रसंहिता ही वेद हैं ब्राह्मण नहीं । अब स्वामोजी पर जो प्रश्त था उसका तो 
यह उत्तर पतञ्जलि ऋषि के प्रमाण से हुआ, परन्तु वही प्रश्न राजाजी के ऊपर गिरता है कि राजाजी 
यहू बतलायें कि पाणिनि आदि महषियों ने ऐसा कहाँ लिखा है कि मन्त्र और ब्राह्मणभाग दोनों वेद हैं 
भस्तु तावत्‌ । 
निवे० २, पृष्ठ ५, पं? १५ पाणिनि ने तो जहाँ मन्त्र और ब्राह्मण दोनों के लेने का प्रयोजन देखा 
स्पष्ट 'छन्दरसि' कहा अर्थात्‌ वेद में अर्थात्‌ मन्त्र और ब्राह्मण दोनों में और जहाँ मन्त्र वा ब्राह्मण का 
प्रयोजन देखा मन्त्र वा वाद कहा और जहाँ मन्त्र और ब्राह्मण अर्थात्‌ वेद के सिवाय देखा वहाँ 
भाषायाम्‌ कहा । 


९०४२ भूमिकाभास्कर 


राजाजी को यह लिखना तो सुगम हुआ, परन्तु निम्नलिखित प्रमाण पाणिनिसू त्र और वेदमन्त्र 
आदि का अर्थ करके अपने पक्ष में घटाना सुगम क्योंकर हो सकेगा । अब देखिये--छन्दोब़्ाह्मणाति च 
तद्दिषयाणि | अ० ४ । पा? २। सू० ६६) इस सूत्र में प्रोक्त प्रत्यान्त छन्‍्द और ब्राह्मण को अध्येतु- 
वे दितुविषयता विधान की है अर्थात्‌ प्रोक्तप्रत्ययान्त छनन्‍्द और ब्राह्मण का अध्येतृ वं दित्‌ अभिधेय में ही 
प्रयोग हो स्वतन्त्र न हो । अब राजाजी के इस लेखानुसार कि जहाँ मन्त्र और ब्राह्मण दोनों के लेने का 
प्रयोजन स्पष्ट “छन्दसि” कहा” इससे पाणिनि के इस सत्र में ब्राह्मण ग्रहण व्यर्थ होता है, क्योंकि जो 
छन्द के कहने से मन्त्र और ब्राह्मण दोनों का हो ग्रहण हो जाता, तो फिर यहाँ ब्राह्मण का पृथक ग्रहण 
क्यों किया । इससे स्पष्ट ज्ञापक होता है कि छन्द से ब्राह्मण पृथक है । 

निव॑ ० २, पृष्ठ ५, पं० २२ से--भला जेमिनि महर्षि के पर्वमीमांसा को तो स्वामीजी महाराज 
मानते हैं उसमें इन सूत्रों का अर्थ क्योंकर लगायेंगे। तच्चोदकेषु मन्त्राख्या (अ० १। पा० २। सू०३२) 
होषे ब्राह्मणशब्दः (अ० २ पाद १। सू० ३३) | 

इसका अर्थ बहुत स्पष्ट है वेद का मन्त्रों से अविशिष्ट जो भाग सो ब्राह्मण, यह अनुभवार्थ 
राजीजी ने शबर स्वामी की टीका में से सुना होगा, परन्तु यहाँ यह भी विचार करना उनको योग्य था 
कि इन सूत्रों के सम्बन्ध में कहीं वेदसंज्ञा निवंचनाधिकरण है वा नहीं, किन्तु यहाँ तो केवल मन्त्रनिर्व- 
चनाधिकरण और ब्राह्मणनिर्वंचनाधिकरण है । इससे फिर मन्त्र और ब्राह्मण दोनों की वेदसंज्ञा है यह 
अभिप्राय कहाँ से सिद्ध हो सकता है। जो इस प्रकरण में ऐसा होता कि अथ वेदनिंचनाधिकरणम्‌ तो 
राजाजी का अभिप्राय अवश्य सिद्ध हो जाता। परमात्मा ने वेदस्थ वाकयों से स्वविद्याभिधान कर 
दिया है अब इनमें शेष अर्थात्‌ बाकी पढ़ना-पढ़ावा, सुननता-सुनाना, व्याख्या करनो-करानी आदि है 
और थी भी । जो थी सो ब्रह्मा से लेकर जैमिनिमुनिपर्यन्त महर्षि महाशय लोगों ने कर दी है जिपसे ये 
ऐतरेय आदि ग्रन्थ ब्रह्म अर्थात्‌ वेदों का व्याख्यान हैं इसी से इनका नाम ब्राह्मण रक्‍खा है अरथांत्‌ 
“ब्रह्मणां वेदानामिसानि व्याख्यानानि ब्राह्मणानि अर्थात्‌ शेषभृतानि सनन्‍्तीति” । परन्तु जहाँ से इन सूत्रों 
के अर्थ में राजाजी आदि को भ्रम हुआ है सो शबर स्वामीजी की इसी सूत्र पर यह व्याख्या है--अथ 
किल्लक्षणं ब्राह्मणम्‌ १ सन्त्राश्च ब्राह्मणझ्चा वेदा:। विचार योग्य बात है कि न जाने शबर स्वामी ने 
इन दो सूत्रों में वेद शब्द कहाँ से लिया और इनकी अद्भू त कथा को देखिये कि [ प्रश्न) ब्राह्मण का 
क्या लक्षण है ? (उत्तर) मन्त्र ओर ब्राह्मण बेद है । विद्वान्‌ लोग विचार लेंगे कि ज॑ंसा प्रश्न किया था 
वंसा ही उत्तर शबर स्वामी ने दिया है वा नहीं ? यहाँ विशेष लिखने की आवश्यकता नहीं । किन्तु 
“आम्रान्‌ पृष्ठः कोविदारानातष्टे” इस न्याय के तुल्य यह व्याख्या है । 

ऐसा ही निगेदन २, पृष्ठ ५, पं? २४--निदान जब मैंने गोतम और कणाद के तक॑ और न्याय 
से न अपने प्रश्न का प्रामाणिक उत्तर पाया और न स्वामीजी महाराज की वाक्यरचना का उससे कुछ 
सम्बन्ध देखा, डरा कि कहीं स्वामीजी महाराज ने किसी मेम वा साहब से कोई नया तक और न्याय, 
रूस, अमरीका अथवा और किसी दूसरी विलायत का न सीख लिया हो । 

स्वामीजी ने जो भूमिका में गौतमन्याय का प्रमाण वेद-ब्राह्मण विषय में लिखा है' उसको 
वही पुरुष समझ सकता है कि जिसने उन ग्रन्थों की शैली देखी हो | विना पढ़े सब विद्या किसी को नहीं 





१. द्र० ऋ० भा० भू० रा. ला. के. टू. सं० पृ० €६६-६६। 

आ जाती, और जिल्होंने उत शास्त्रों में अभ्यास ही नहीं किया गे ही ऐसा अनगेल लिख सकते हैं कि 
गोतम और कणाद के तक न्याय से अपने प्रश्नों का प्रामाणिक उत्तर न पाया इत्यादि । अब राजाजी 
को शास्त्रों में अभ्यास करता अवश्य हुआ, क्योंकि उनके प्रश्नों का उत्तर कोई नहीं दे सकता। और 
स्वामीजी महाराज़ जो किसो दूसरी विलायत का तक न्याय सीख भी लेते तो क्या आशएचये और कौन- 
सा यह बुरा काम था और जो सीख लेते तो अपने ग्रन्थों में प्रमाण के लिए अवश्य लिखते वा लिखवा 
लेते । इससे स्पष्ट विदित होता है कि राजाजी ने हो उन विलायतियों से तक न्याय कुछ पढ़ा, नहीं तो 
इसका प्रसद्भ ही क्या था । ठीक है, “यादशी भावना यस्य बुद्धि भंवति तादुशी” । इनके प्रश्नों का उत्तर 
जब ऋषि-मुनियों के ग्रन्थों से भी न हुआ तो सब ऋषियों से बढ़के राजाजी हो गये । इससे स्पष्ट सब 
महात्मा ऋषि लोगों की निन्‍दा आ जाती है। 

निगे० २, पृष्ठ ६, पं० ४-फरिज्भस्तान के विद्वज्जनमण्डलीभूषण काशीराजस्थापित पाठ- 
शालाध्यक्ष डाक्टर टीबो साहब बहादुर को दिखलाया । बहुत अचरज में 'आये और कहने लगे कि हम 
तो[स्वामीजी महाराज को बड़ा पंडित जानते थे पर अब उनके मनुष्य होने में भी संदेह होता है । तब 
तो भ्रमोच्छेदन को भ्रमोत्पादन कहना चाहिए। 

बस अब तो राजाजी का पक्ष दृढ़तर सिद्ध हो गया होगा, क्योंकि जब उक्त महाशय साहब ने 
स्वामीजी के मनुष्य होने में संदेह और भ्रमोच्छेदन का भ्रमोत्पादन नाम होने की साक्षी दी है फिर 
क्या चाहिए, क्योंकि [ विलायती | महाशयों की साक्षी भी गंभीर आशययुक्त होती है, क्या ऐसी साक्षी 
को कोई भो मनुष्य मानेगा कि स्वामीजी के मनुष्य होने में भी संदेह है । 

निगे० २, पृष्ठ ७, पं० २०-डाक्टर टीबो साहब की साक्षी का परामर्श यह देखिये चित्त धरके 
दयानन्द सरस्वती सिवाय एक उपनिषद्‌ के ब्राह्मण और उपनिषद्‌ ग्रन्थों को छोड़ देते हैं और केवल 
संहिताओं को प्रमाण मानते हैं । 

इसका उत्तर तो भ्रमोच्छेदन के पृष्ठ ११, पं० २०' में यह स्पष्ट लिखा है (परन्तु जो-जो 
वेदाउनुक ल ब्राह्मणग्रन्थ हैं उनको मैं मानता और विरुद्धार्थों को नहीं मानता हुं) जो उक्त साहब ध्यान 
देकर देखते तो सिवाय एक उपनिषद्‌ के इत्यादि विरुद्ध साक्षी क्‍यों देते | निवे ०२ । पृष्ठ ७। इसी उत्तर 
और इसी विषय के आगे जो-जो उक्त साहब ने लिखा है उस-उसका उत्तर उसी-उसो उत्तर के आगे भ्रमो- 
च्छेदन में लिखा है। निगे० २। पु० १पं०१८ (निःसंदेह दयातन्द सरस्वतीजी को अधिकार नहीं कि कात्या- 
यन के उय वचन को प्रक्षिप्त बतागें जिसके अनुसार मन्त्र और ब्राह्मण का नाम गेद सिद्ध होता है ऐसे 
तो जो जिस किसी वचन को चाहे अपने अविजेक, कल्पित मत से विरुद्ध पाकर प्रक्षिप्त कह दें) मुझको 
अपनी अल्पबुद्ि से आज तक यह निश्चय था कि सत्याउसत्य विचार करने का अधिकार सब विद्वानों 
को है जो यह राजाज्ञावत्‌ डाक्टर टीवो साहब की सम्मति सत्य हो तो ऐसा हो जाए, किन्तु जो केवल 
एक डाक्टर टीबो साहब ने ही ठेका लिया हो कि अन्य सबको अधिकार है केवल स्वामीजी को नहीं, 
कि कौन प्रक्षिप्त और कौन नहीं ऐसा विचार करें जो ऐसा तो डाक्टर टोबो साहब को सम्मति देने 
और खंडन -मंडत का अधिकार किसने दिया है ! हम भी पूछ सकते हैं। अहो ! आश्चर्य्य इस सुष्टि में 
कंसी-कंती अद्भुत लीला देखने में आतो है । 


१. यह पृष्ठ संश्या प्रथम संस्करण की है । इस संग्रह में यह पाठ पृष्ठ १०३० पंक्ति २८ पर है । 





१०४४ भूमिकाभाज्कर 


निवे० २, पृ० ६, पं० ५ सो मेरा तो अभिप्राय इतना ही है कि यदि ब्राह्मणग्रन्थों के अनुसार 
जमदगिन आदि का अर्थ यों ही माना जाबे तो संहिता के समान ब्राह्मणों को भी वेदभाग अथवा मान- 
नीय मानने में उन्हीं ब्राह्मणग्रन्थों की युक्तियाँ क्‍यों न मानी जावें। 

जो इस बात का प्रमाण किया जावे तो यास्कमुनिकृत निघण्ट, पाणिनिमुनिकृृषत अष्टाध्यायी, 
पतञ्जलि महामुनिक्ृत महाभाष्य और पिड्ढलाचाय्यंक्ृत पिज्ुलसूत्र वेदों के भाष्य वा टीका आदि को 
भी वेद क्‍यों न माना जावे, क्योंकि जैसे शतपथादि ग्रन्थों से वेदल्थ जमदग्नि आदि शब्दों के अर्थ चक्षु 
आदि माने जाते हैं गैसे हो निधण्टु और निरक्‍्त आदि से भी वैदिक शब्दों के संज्ञा और निवंचन व्या- 
करण से शब्द, अर्थ और सम्बन्ध और पि्डलपृत्रों से गायत्रयादि छन्द, षड्जादि स्वर आदि की व्याख्या 
वेदों से अविरुद्ध मानी जाती है. तो इनकी वेदसंज्ञा कौन कर सकेगा ? 

निवे० २, पृष्ठ ६, पं० १०-सो यहाँ भी मेरा तो अभिप्राय इतना हो है कि वेद के नाम से 

मन्त्रभाग अर्थात्‌ संहिता और ब्राह्मणों को मानकर जहाँ गेदों को अपरा कहा जाए वहाँ मन्त्र और 

ब्राह्मणों का कर्ंकांड और जहां गेदों को परा कहा जाय वहाँ मन्त्र और ब्राह्मणों का ज्ञानकाण्ड मानना 
चाहिए। 

निगे० १, पृष्ठ ११, प॑ं० १०--इसका अर्थ सीधा-सीधा यह मान लेबें कि आपके चारों वेद और 
उनके छओं अज्ध “अपरा” हैं जो “परा” उससे अक्षर में अधिगमन होता है अपना फिरावट का अर्थ 
वा अर्थाभास छोड़ दें । 

निथे० १, पृष्ठ १३, पं० २०--नोट--कि चारों वेदसंहिता और उनके छओं अज्भ अपरा हैं परा 
उनके सिवाय अर्थात्‌ उपनिषद्‌ हैं । 

मुझको बड़ा आश्चर्य हुआ कि यहाँ क्‍यों राजाजो ने अपने पूर्व लेख से अपर लेख को विद्द्ध 
लिखा । देखो, पहिले निवेदन में चारों बेद और छओं अज्ों को अपरा और उपनिषदों को परा विद्या 
मानी थी ओर दूसरे निवेदन में चारों वेदों के कमंकाण्ड को अपरा और उनके ज्ञानकाण्ड को परा विद्या 
मानी और दोनों निवेदनों का अभिप्राय यही है कि मन्त्रभागसंहिता और ब्राह्मणभाग को वेदसंज्ञा मानें 
इसलिये इतना परिश्रम उठाया और नोट में चारों वेदसंहिता अर्थात्‌ मन्त्रसंहिताओं ही को वेद मानकर 
ब्राह्मणों को वेदसंज्ञा में लिखना भूल गये, दृष्टि कीजिये - तत्नापरा ऋणग्वेदो, यजवेंद:, सामवेदो, 
अथवंयेद: । राजाजी के इस लेख ने उन्हीं के अभिप्राय का निराकरण कर दिया। इसको न लिखते तो 
अच्छा था, क्योंकि इस लेख में ऋग्युज: साम और अथवं चार शब्द वाच्य मन्त्रभागसं हिताओं ही के साथ 
चार बार वेद शब्द का पाठ है। ऐतरेय, शतपथ, छान्दोग्य, ताण्डय आदि और गोपथ ब्राह्मण ग्रन्थों को 
उस वचन में न परा न अपरा में गणना और न ऐतरेय आदि शब्दों के साथ वेद नाम का पाठ है । 
इसलिये यह पूर्वापरविरुद्ध लेख है । 

निवे० २, पृष्ठ ६, पं० १४--ऐसा ही आज तक वेदिक हिन्दू परम्परा से मानते चले आये हैं। 

यहाँ भी मैं राजाजी से यह पूछता हूँ कि परम्परा और आज तक इस वाक्यावलो का अश्निप्राय 
सृष्टय त्पत्ति से लेकर बाज तक का समय लिया जाय वा जैसाकि चार पाँच पीढ़ियों में परम्परा हो 
जाती है वेसी ग्रहण की जाय। जो प्रथम पक्ष है तो वैदिक के साथ आये शब्द लिखना उचित था भर्थात्‌ 
षेदिक आये और जा चार पाँच पोढ़ी की परम्परा अभिप्रेत है तो लोकाचार से भी बैदिक हिन्दू लिखता 
ठोक नहीं, क्योंकि भारतवषंवासी ममुष्यों की हिन्दूसंज्ञा सिवाय यवनग्रन्थ और यवनाचार्यो को पाठशाला 


अनुश्रमोच्छेन १०४४ 


में पठनपाठनसंसर्ग के बिना राजाजी को कहीं न मिलेगी और ऋग्वेद से लेकर पूर्व मी मांसापय॑न्त संस्कृत- 
ग्रन्थों में तो एतद्रेश का नाम आर्यावत्त और इसमें रहने वाले मनुष्यों का नाम आये वा ब्राह्मण आदि 
संज्ञा ही मिलेंगी ! परन्तु यह राजाजी को स्वात्मानुभव वा इस देशियों पर द्वेष अथवा आर्यावत्तें देश से 
भिन्‍न देशस्थ विलायतियों से शिक्षा पाकर बोध हुआ होगः। यह साधारण बात नहीं, किन्तु जो यह 
वंदिक शब्दों के साथ हिन्दू शब्द का परम्परा में आज तक पढ़ देना | सो राजाजी को विदेशियों की 
विद्या शिक्षा का अनुपम फल है। 

निवे० २, पृ० १०, पं० €--भला आपके (शिवप्रसाद के) एक सहज से प्रश्न का तो उत्तर श्रीस्वामी 
दयानन्द सरस्वती से बना ही नहीं उत्तर के बदले दुर्वचतों की वृष्टि की, यदि काशीजी के पण्डित उनसे 
शास्त्रार्थ करने को उद्यत भी हों तो उत्तर के स्थान में उन्हें व॑से ही दुवेचन पुष्पाञ्जलि का लाभ होगा 
इससे अतिरिक्त उसमें से कुछ भी सार नहीं निकलेगा । 

इस पर मैं अपनी बुद्धि के अनुसार इतना ही लिखता हूँ कि जो श्रीयुत बालशास्त्रीजी “श्रीमान्‌ 
पण्डितवरधुरन्धर अज्ञानतिसिरनाशनेकभास्कर विशेषणायुक्त:” ऐसा कहते हैं और ऐसा निश्चय हो तो 
स्वामीजी से उनके बड़े-बड़े गम्भी राशय प्रश्नों के उत्तर कभी न बन सकेंगे फिर इससे मेरी और अन्य 
लाखों किवा करोड़ों मनुष्यों की यह इच्छा है कि जो कोई विद्वान्‌ स्वामी दयानन्द सरस्वतीजी के पक्ष 
को वेदादि शास्त्रों द्वारा निरस्त कर दे तो उनको कया ही लाभ न हो पुनः उक्त महाशय इसमें क्‍यों 
विलम्ब कर रहे हैं और दुवंचन-पुष्वाउजलि विषय में इतना ही मैं लिखता हूं कि काशीस्थ लोगों ने 
दृषणमालिका, दयानन्द-पराभूति, चमंकार भी स्वामीजी से उत्तम, गाली-सहस्नताम आदि पुस्तक और 
दण्डनीय, आदि विज्ञापन समाचारों में छपवाया तथा ताली शब्द आदि और ज॑ंसा असम्य अनर्थ लेख 
स्वामीजी पर किया है और स्वामीजी ने संवत्‌ १६२६ के शास्त्रार्थ में किसको गाली प्रदान वा दुर्वंचन 
पुष्पाञऊजजलि की थी ? और जैसे पक्षपात क्रोधरहित होने के लिये स्वामीजी को लिखते हैं तो राजाजी 
ने पक्षपात और क्रोधयुक्त स्वामोजी को कब देखा था ? भला क्या पूर्वोक्त तो सुवचन पुष्पाञजलि है 
ओर स्वामीजी का लेख दुवंचन पुष्पाअजलि कहा जा सकता है ? डाक्टर टीबोसाहब बहादुर स्वामो 
दयानन्द सरस्वतीजी के मनुष्य होने में भी सन्देह लिखते हैँ । क्‍या डाक्टर टीबोसाहब को अपने सहीस 
आदि नौकरों के तो मनुष्य होने में कुछ भी सन्देह नहीं, किन्तु केवल स्वामोजी के मनुष्य होने में सन्देह 
करते हैं कया यह बात अद्भुत गम्भी राशय और असद्भत नहीं है ? अहो! क्‍या ऐसे लेख को भी बुद्धिमान्‌ 
लोग अच्छा समझेंगे । धन्य हैं ! श्रीयुत शिवप्रसादजी वादी और धन्य हैं उनके साक्षी अर्थात्‌ श्री मज्जगत्‌- 
पूज्य स्वामी विशुद्धानन्दसरस्वतीजी, श्रीमत्‌ पण्डितवरधुरन्ध्रर अज्ञानतिमिरनाशनेकभास्कर बालशास्त्री 
जी महाराज आयेजन और विद्वज्जनमण्डलीभूषण काशीराजस्थापितवाठशालाध्यक्ष डावब:र टीबोसाहब 
बहादुर यूरोपोयन्‌ कि जिन्होंने परस्पर मिलकर अपना अ भीष्ट मत प्रकाशित किया है। क्‍या भला एसे 
ऐसे महाशयों के सामने मेरा लेख हास्यास्पद न होगा और क्या ऐसे ऐसे महात्माओं की साक्षी होने पर 
राजाजी के विजय होने में किसी को सन्देह भी रहा होगा ? वाह' वाह! वाह!!! जो कोई परपक्षनिषेध 
और स्वपक्ष सिद्ध करें तो ऐसी ही बुद्धिमत्ता से करे क्या सहायक अनुमतिदायक्र भं। ऐसे होने योग्य हैं 
जहाँ अर्थी ही साक्षी और न्यायाघीण हों वहां जीत क्‍यों न होवे, क्‍यों न हो । क्या यही सत्पुरषों का 
काम है कि जहां तक बने दूसरे को निन्‍दा अपनी स्तुति करन: अपना सुकर्म समझना । हां मैं भी तो 
राजा शिवप्रसादजी और स्वामों विद्युद्धानन्द सरस्वतीजी वा बालशास्त्रीजी और डाक्टर टीवोसाहब 
बहादुर साक्षो आदि महाशयों के सामने स्वामीजी की मनमानी निन्‍दा और अप्रतिष्ठा करने में तत्पर 

होता, तो उनके प्रशंसनीय गृणकर्मस्वभाव न जानता होता, उनकी निन्दा और अपमान करने में कमती 
कभी करता । परन्तु वाल्मीकि मुनि ने कहा है कि सहवासी विजानीयाच्चरित्र सहवासिनाम्‌। बिना 
क्विसी के सज्भ किये उसके गुण दोष विदित नहीं हो सकते । संवत्‌ १६२८ से १६३७ के वर्ष पयेन्त मेरा 
और स्वामीजी का समागम रहा है जितने वर्ष वा महीने स्वामीजी का सत्सद्भ मैंने किया है और यथा- 
बुद्धि थोड़े से वेद भी देखे हैं उतने दिन और उतने मुहत्ते भी उनका समागम राजाजी आदि ने न किया 
होगा । नहीं तो इतना अटाटूट विरोध कभी न करते । देखिये कई एक बड़े सेठ साहुकार रईम बुद्धिमान्‌ 
पण्डित सज्जन लोग राजे महाराजे स्वामीजी को अत्यन्त मानते, श्रद्धा करते और उपदेश को भी स्वी- 
कार करते हैं और बहुतेरे विरुद्ध भी हैं, तथापि कभी किसी का पक्षपात किसी से लोभ, किसी का भय, 
किसी की खुशामद, किसी से छल वा क्रिप्ती से धन हरने का उपाय वा किसो से स्वप्रतिष्ठा की चेष्ठा 
आदि अशिष्ट पुरुषों के कर्म करते इनको मैंने कभी नहीं देखा । और क्या जैसी सबको सत्य बात माननी 
और असत्य न माननी स्वामीजी की रीति है बसी ही राजाजी को मानने योग्य नहीं है ! परन्तु इतने 
पर भी मैं बड़े आश्चर्य में हूँ कि राजाजी आदि महाशय निष्कारण ईर्ष्या और परोत्कर्षासहनरूप या।ना- 
रूढ़ होकर स्वामीजी की बुराई करने में बढ़ते ही चले जाते हैं, न जाने कब और कहां तक बढ़ेंगे। क्या 
इसका फल आर्यर्वात्तादि देशों की अनुन्नति का कारण न होगा ? क्‍यों व यह घर की फूटरूपी रसा- 
स्वादन का प्रवाह दुर्योधनरूप हलाहल सागर से बहता चला आता हुआ आरय्यवत्तंस्थ मनुष्यों के 
अभाग्योदयका रक प्रलय को प्राप्त अब तक न हुआ । क्‍यों इसको परमेश्वर अपने कृपाकटाक्ष से अब भो 
नहीं रोक देता कि जिससे हम सब सर्वतन्त्र सिद्धान्तरूप प्र मसागरामृतोदधि में स्नान कर त्रिविध ताप 
से छटकर परमानन्द को प्राप्त हों जैसे द्वीपद्वी पान्‍्तर के वासी मुसलमान, जन, ईसाई आदि मनुष्य अपन 
स्वदेशी और स्वमतस्थों को आनन्दित कर रहे हैं। क्या ऐसे हम लोगों को न होना चाहिये, प्रत्युत सब 
देशस्थ समग्र मनष्यादि प्राणिमान्न के लिये परस्पर उपकार विद्या शुभाचरण और पुरुषार्थ कर अपने 
परवेज कि जिन महाशय आर्यों के हम सन्‍्तान हैं उनका दृष्टान्त अर्थात्‌ उपमेय न हों। और जेसी उनकी 
फीति और प्रतापरूप मात्तंण्ड भगोल में प्रकाशित हो रहा था उनका अनुकरण क्यों न करे। और इसमें 
आएचर्य कोई क्‍यों मानें कि राजाजी और उनके अनुयायी साक्षी स्वामीजी को अविद्वान्‌ पशु अन्धे आदि 
यथेष्ट शब्दों से निन्‍दा करते हैं । 
मैं निश्चित कहता हूं कि स्वामोजी की [ऐसी ] निन्‍्दा अप्रतिष्ठा ओर विरोघता किसने >हीं 
की । काशी में संत्रत १६२६वें वर्ष में उनपर हल्ला किया, संखिया मिलाकर पानबीड़ा दिया, बुरी बुरी 
निन्‍दा के पुस्तक और विज्ञापन दिये, कई ठिकाने मारने को आये, ऊपर पत्थर और धूल फेंकी, जिले 
बलन्दशहर करणवास के समीप जहाँ स्वार्मजी रहते थे, वहीं किसी ने रात के १ बजे के समय १० 
आदमी तलवार और लट॒ठ लेकर मारने को भेजे, कई नास्तिक कहते, कई क्रश्चीन वतलाते, कई क्रोधी 
और कई पशवत नीच विशेषण देते, कई उनका मुख देखने में पाप बतज्ञाते और पास जाने को अच्छा 
नहीं कहते, कोई कलि का अवतार, कोई कल मरते आज ही मर जाय तो अच्छा, कई मजिस्ट्रेटों के कान 
भर व्याख्यान बन्द करा देने में प्रथत्त कर चुके और कई इनके बनाये पुस्तक भी हाथ मे न लेना न 
देखना, कई अपने बाग-बगीचों में उनका रहना भी स्वीकार नहीं करते, कई वेश्या का मुख देखने, सद्भ 
करने और पुसि मैथुनाचरण में भी अपना धन्य जन्म मानते और औरों को उत्साहित करते हैं और 
स्वामीजी के दर्शन और संग उससे भी बरा बतलाते हैं, कई स्वामीजी और स्वामीजी के उपदेश मानने 
बालों को महानरक में गिरना चितलाते हैं, आप गौतम और कणादादि महाशयों से अपने को बुद्धिसागर 

ठहराते ओर स्वामी को निर्बुद्धि सहज प्रश्नों के उत्तर के अदाता कहते और कई चमार चाण्डाल आदि 
में विद्वत्ता और मनुष्य होने की शद्भा नहीं करते और स्वामीजी में विद्वत्ता के होने और मनुष्यपन में 
भी शद्धा बतलाते हैं, कोई रेल का भाड़ा भी नहीं लगता, ऐसा कहते हैं। अब कहाँ तक इस लम्बी 
गाथा को कहूँ । मैं ऐसी बातें सुनता और लिखता हुआ थकित हो गया, क्या ये पूर्वोक्त बातें आर्यावत्त 
के दोभग्य के कारण नहीं हो रही हैं ? तथापि धन्य है स्वामीजी को, इतने हुए पर भी सनातन वेदोक्त 
आर्योन्‍्तति के यत्नों से विरक्त न होकर परोपकार से अपना जन्म सफल कर रहे हैं। भला जो धर्म और 
परमात्मा की कृपा न होती और परमत द्वंषी स्वमतानुराग' क्षद्राशय लोगों का राज्य होता तो स्वामीजी 
का आज तक शरीर बचना भी दुस्तर हो जाता ? क्या जो आर्य लोग भी मुसलमान आदि के तुल्य होते 
तो अब तक स्वामीजी का मुख और हस्त वेदभाष्यादि पुस्तक लिखने के लिये आज तक कुशल रह 
सकते ? और जो स्वामीजी में पक्षपातराहित्य सत्यता विद्वत्ता शान्ति निन्‍दा स्तुति में हर्ष शोक रहितता 
न होती और विमलविद्याप्रगल्भता धामिकता आप्तत्वादि शुभ गृण न होते तो ऐसे ऐसे सनातन वेदोक्त 
सत्य धर्मोपदेशादि प्रशंसनीय आर्योन्निति के दृढ़ कारण प्रकाशित और सुस्थिर कभी न कर सकते क्योंकि 
देखो आर्यावत में प्रशंशनोय महाशय विद्वानों के विद्यमान रहते भी आर्यावरत्तीय मनुष्यों की वेदोक्त 
धर्माद्यता प्राचीन अभ्युदयोदय प्रच्छनतर क्यों रह जाता ? क्या प्रत्यक्ष में भी भ्रम है कि देखिये जो हम 
आर्यों को बिना आसमानी किताब' वाले बुृत्परस्त, नालायक, इनके मत का कुछ भी ठिकाना नहीं, 
आदि आक्षेपों से जेनत मुसलमात और ईसाई लाखह क्रोड़ह वहका के अपने मत में मिलाते और कहते थे 
कि आओ हमसे वादविवाद करो हमारा मजह॒ब सच्चा और तुम्हारा झूठा है व ही अब स्वामीजी के 
सामने वेदादि शास्त्रों ओर तदुक्त आर्य्यंधर्म का खण्डन तो दूर रहा, परन्तु वाद करना भो असह्य 
समझते और कहते हैं कि आप हम पर प्रश्न मत कीजिये डरते हैं। स्वामीजी के सन्मुख तो ऐसा है 
परन्तु जिन्होंने स्वामीजी के ग्रन्थ देखे और उनका समागम यथावत्‌ किया है उनके भी सामने वो विजय- 
वनन्‍्त नहीं हो सकते, इत्यादि | जो राजाजी आदि स्वामीजी के स्तुत्य गुणकर्म स्वभाव जानते तो उनके 
साथ ऐसा विरुद्ध वत्तेमान कभी न करते। स्वेशक्तिमान्‌ सर्वान्तर्यामी सर्वव्यापक सर्वनियन्ता जगदीश्वर 
सब आर्यों के आत्माओं में परस्पर प्रीति गुण स्वीकार दोषपरिहार वेदविद्योम्नतिरूप कल्पवृक्ष और 
चिन्तामणि को सुस्थिर करे, जिससे सब आर्य भाई उसको परस्पर प्रेम और उपका ररूप सुन्दर जल से 
सींचकर उसके आश्रय से प्राचीन आय्येपदवी को पाकर आनन्द में सदा रहें और सबको रबखें |। 

राजाजी का बताया इतिहास मैंने देखा, तो अदभत बातें दिखाती हैं। इनसे यह भी प्रसिद्ध 
है कि जो स्वश्लाघा और अभिमान करेगा तो इतना हा करेगा निम्न लेख से यह बात सबको विदित 
हो जायगी, क्योंकि इज्ित चेष्टित से मनुष्य का अभिप्राय गृप्त नहीं रह्‌ सकता। राजाजी का कुछ 
अभी ऐसा वत्तमान है सो नहीं, किन्तु स्वभावों नान्‍्यथा भवेत्‌ जप्ता स्वभाव मनुष्य का होता है वह 
छुटना दुस्तर है । जो उन्होंने इतिहासतिमिरनाशक ग्रन्थ बनाया है उसको कोई विद्वान्‌ पक्षपातरहित 
सज्जन पुरुष ध्यान देकर देखे तो राजाजी की मानसपरीक्षा और सौजन्य विदित अवश्य हो जावे कि 
इनका क्या अभीष्ट है । उसमे अप्रमाण वेदादिशास्त्राभिप्रायशून्य बहुत बात हैं और कुछ अच्छी भी है जो 
अच्छी हैं उनका स्वोकार और जो अन्यथा हैं उनके संक्षत से दोप भो प्रकाशित करता हूं, जैसे मुझको 
विदित होता है। 


१. भर्थात्‌ ईसाई और मुसलमान । 


श्ण्डंय भूमिकाभास्कर 


इतिहासत्तिमिरनाशक पृष्ठ १ पंक्ति ११--बाप, दादा और पुरुखा तो क्या हम इस ग्रन्थ में 
उस समय से लेकर जिससे आगे किसी को कुछ मालूम नहीं आज पय्येन्‍त अपने देश की अवस्था लिखने 
का मंसूबा रखते हैं। 

राजाजी थोड़ा-सा भी सोचते तो इतना अपना गौरव अपने हाथ से लिखने में अवश्य कम्प 
जाकर रुकके यथार्थ बात को समझ सकते। क्‍या अपने पुरुखों से स्वयं उत्तम और सब आर्यवित्तं- 
वासियों को इतिहासज्ञान विषय में निक्ृृष्ट अज्ञानी कर स्वश्लाघी स्वयं नहीं बने हैं ? क्या कोई भी 
पूर्ण विद्वान्‌ स्वमुख से अपनी कीति को कह सकता है ? यह सच है कि जितना जितना विद्याविनय 
मनुष्य को अधिक होता है उतना-उतना वह सुशील, निरभिमानी, महाशय होता और जितना-जितना 
वह कम विद्वान होता है उतनी-उतनी उसके कुशीलता, अभिमान और स्वल्पाशयता होती है । 

इतिहास पृष्ठ १, पं० १९--पुराना हाल जेसा इस देश का बेठौर ठिकाने देखने में आता है 
विरले किसी दूसरे देश का मिलेगा । 

वाह ! वाह !! वाह !!! न जाने किस देश की पाठशाला में इतिहासों को पढ़के राजाजी को 
अपूर्वविज्ञान हुआ कया यूरोप अमेरिका एफ्रीका आदि देशों के पूर्व इतिहासों से भी आर्थावत्त देश का 
प्राचीन इतिहास बुरा है ? यह भी इनका लेख आये लोगों को ध्यान में रखना चाहिये । 

इतिहा० पृष्ठ ३, पंक्ति २--आगे संस्कृत श्लोक बनाते थे अब भाषा में छन्‍्द और कवित्त बनाते 
हैं क्योंकि गद्य का कण्ठस्थ रखना सहज है निदान ये भाट इसी में बड़ाई समझते हैं । 

क्या ही शोक की बात है कि मनु, वाल्मीकि, व्यास प्रभूति ऋषि मह॒षि महात्मा महाशय 
ब्राह्मण लोगों को तो राजाजी भाट ठहराते हैं और आप महात्माओं के निन्दक और उपहासकर्त्ता होकर 
नकली पदवी को धारण करते हैं। विदित होता है कि आर्थावत्तीय धामिक आप्तपुरुषों की निन्‍दा 
और विदेशियों की अत्युक्ति सदृश स्तुति ही से ही राजाजी प्रसन्‍न बनते हैं । 

इतिहा० पृष्ठ ४, पं० ३९--हाय हमारे देश में इतना भी कोई समझनेवाला नहीं है। 

सिवाय आपके ऐसी-ऐसी गूढ़ बातों के मर्म को कौन समझ सकता है ? तब ही तो आप सबसे 
बड़ा मंसूबा बांधकर इतिहास लिखने को प्रवृत्त हुए । 

इतिहा० पृ० १० - बहुतेरे हिन्दू यह भी कहेंगे कि जो बात पोथो में लिखी गई और परम्परा 
से सब हिन्दू मानते हैं चले आये भला अब वह क्‍्योंकर झूठ ठहर सकती हैं । 

भला यहां तो हिन्दुओं की परम्परा का तिरस्कार राजाजी कर चुके और दोनों निवेदनों में 
ब्राह्मण पुस्तकों को वेद मानने के लिये स्वीकार किया है। ठोक है मतलब सिन्धु ऐसी ही चतुराई से 
पूरा करना होता है। 

इतिहा० पृष्ट १२, पं० ६ से लेकर पृष्ठ १४, पं० ११ तक--वौद्ध जन हिन्दुओं के मतविषयक 
बातें लिखी हैं इससे विदित द्वोता हैँ कि राजाजी का मत बोद्ध जेनी ही है। इसी लिये अपने मत को 
प्रशंसा बैदिकमत को निन्दा मनमानी की है। यह इनको अच्छा समय मिला की कोई जाने नहीं और 
बैदिक मत की जड़ उखाइ़ने पर सदा इनकी चेष्टा है। पुनः स्वामीजी जो सनातन रीति से बेदों का 
निर्दोष सत्य अर्थ ठीक-ठीक प्रकाशित कर रहे हैं इनको अच्छा कब लग सकता है। इसीलिये निवेदनों' 
में भी अपनी सदा की चाल पर राजाजी चलते हैं इसमें क्या आश्चर्य है ? 


१. निवेदन नाम की पुस्तकों में। 


१०४६ 


इतिहा० प्रृष्ठ १५, पं० १--हिन्दुओं की प्राचीन अवस्था *'*। 

यह बड़ा अनर्थ राजाजी का है कि आरयों को हिन्दू और पारस देश से आये हैं। पहली बात 
तो इनकी निर्मल है, क्‍योंकि वेदों से ले-के महाभारत तक किसी ग्रन्थ में आर्यों को हिन्दू नहीं लिखा। 
कौन जाने राजाजी के पुरखे पारस देश से ही इस देश में आये हों और उनका परम्परा से स्वदेश पारस 
का संस्कार अब तक चला आया हो । क्‍या यह बात असम्भव है कि इस आर्य्यावत्त ही से कोई मनुष्य 
पारस देश में जा रहे हों, क्योंकि पारस देश में उत्पन्न हुई माद्री पाण्डु राजा से विवाही थी उसी समय 
वा आगे-पीछे वहाँ से यहाँ और यहाँ से वहाँ आ-जा रहने का सम्भव हो सकता है और क्या जो पारस 
देश से आकर ही बसे होते तो पारसी लोगों वा ईरानवालों के प्राचीन इतिहासों में स्पष्ट न लिखते ? 

इतिहा ० पृष्ठ १५, पं० ५--असुर को अहुर । नोट--पं० १३-यहाँ भी ऋग्वेद के आरम्भ में 
असुर: असुर का अर्थ सुर लिया है और उसे सूरज का नाम माना है। प्राणदाता असुरः सर्वेषां प्राणद: । 
असुर राक्षस के लिए तभी से ठहराया गया जब से सुर, देव, देवता के लिए ठहरा इत्यादि । 

धन्य है--मुखमस्तीति वक्‍तव्यं दशहस्ता हरीतकी, इसमें तो कुछ दोष नहीं कि असुर को वे 
पारसी लोग अहुर कहें, परन्तु जो बातें ऋग्वेद के नाम से राजाजी ने लिखी हैं सब निर्मुल हैं, क्योंकि 
ऋग्वेद के आरम्भ में तो 'असुर: प्राणदाता, असुरः सर्वेषां प्राणद:” ये नहीं हैं, किन्तु ऐसा पाठ ऋग्वेदभर 
में कहीं नहीं है । क्या आइचये है कि ईरानवाले जिद से देव को राक्षस कहते हों । 

इतिहा० पृष्ठ १५, प॑ं० ७-हिन्दू अपने तईं दूसरी जाति के लोगों से जुदा रहने के निमित्त 
आय॑ पुकारते थे और इन्हीं के बसने से यह देश हिमालय से विन्ध्य तक आर्य्यवित्त कहलाया । पारस देश- 
वाले भी आरय॑ थे, वरन्‌ इसी कारण उसको अब भी ईरान कहते हैं । 

क्या अद्भुत लीला है ईरानवाले तो अब तक ईरानी, पारसवाले पारसी ही बने रहे, आय॑ 
नामवाले क्‍यों न हुए। कैसा झूंठ लिखा है कि अपने जुदा रहने के लिये आर्य पुकारते थे । जो ऋग्वेदकी 
कथा भी राजाजी ने सुनी होती तो--विजानीश्ाार्य्यान्ये च दस्यव:, उत शूद्र उताय्यें । इनका अर्थ यही 
है आर्य्य श्रेष्ठ और दस्यु दुष्ट, आय्ये द्विज और शूद्र अनार्य को कहते हैं। इसको जानते तो ऐसा अनर्थ 
क्यों लिख मारते । जो ईरान से आर्य हो जाता है तो (आरा) और (अरि) आदि शब्दों से आर्य्य सिद्ध 
करने में किसी को राजाजी न अटका सकेंगे। ऐसे बहुत पुरुष अपनी प्रशंसा के लिये विदेशियों की झूँठी 
खुशामद किया ही करते हैं। 

इतिहा० पृष्ठ १५, पं० २८--ईरान की पुरानी पारसी भाषा में एक प्रकार की संस्कृत थी 
अर्थात्‌ उसी जड़ से निकली थी, जिससे संस्कृत निकली है । 

भला पारसी पढ़े बिना ऐसी-ऐसी गुप्त जड़ों की खोज राजाजी न करते तो कौन करता ? जो 
थोड़ा-सा भी विचार करते तो श्रेष्ठ गुणों से आय्य और किसी एक मनुष्य का नाम है आर्य्य, उससे और 
इस देशवालों से क्‍या सम्बन्ध हो सकता है ? जितने दृष्टान्त संस्कृत पुरानी पारसी के उदाहरण दिये हैं 
ये सब संस्क्ृत से पुरानी पारसी बनी है, यह ठीक है, क्योंकि पारस देश का नाम-निशान भी न था, तबसे 
आय्यं और आर्य्यावत्त देश है । जब पाण्डवों ने राजसूय यज्ञ किया है तब यवन देश के सब राजा आये 
थे। उसी ईरान का राजा शल्य भी महाभारतयुद्ध में आया ही था | इसलिये राजाजी का ऐसा अनुभव 
केवल पारसी भाषा पढ़ने से हुआ है संस्क्ृत से नहीं । 

इतिहास पृष्ठ १६, पं० २ सै-ये आर्य उस समय सूर्य्य के उपासक थे, वेद में सूय्य॑ की बड़ी 
महिमा गायी है। हिन्दुओं का मूलमन्त्र गायत्री इसी सूय्य॑ की वन्दना है । विष्णु इसी सूय्ये का नाम है। 

राजाजी का स्वभाव सबसे विलक्षण है, कोई कहता हो दिन, तो वे रात कहें। यद्यपि वेदों में 

सूर्य शब्द से परमेशवर आदि कई अर्थ प्रकरण से भिन्न-भिन्न कहें हैं परन्तु उपासना में सूर्य शब्द से 
जिसको गायत्री मन्त्र कहता और जो व्यापकता से विष्णु है वहाँ परमेश्वर ही लिया है, अन्यत्र भौतिक । 

इतिहा० पृष्ठ १८, पं० १--आकाश को इन्द्र ठहराया । 

वेदों में इन्द्र शब्द से आकाश का ग्रहण कहीं नहीं किया है। हाँ राजाजी ने अपनी कल्पना से 
समझा होगा । 

इतिहा० पृष्ठ १८, पं० ३>गाय, बैल, घोड़ा, भेड़ और बकरी इत्यादि का बलि देते थे और 
उनका मांस भून-भून और उबाल-उबालकर खाते थे । नोट--ऋग्वेद में एक अश्वमेध का हाल यों लिखा 
है घोड़े के आगे रज़ज-विरज्भ की बकरियाँ रखकर उससे अग्नि की परिक्रमा दिलाई और खम्भे से बाँध- 
कर और फरसे से काटकर उसका गोस्त सींक पर भूना और उबाला और गोले बनाकर खा गये। 

हाय ! ऐसे अनर्थ लेख से वेद और आण्यों की निन्‍दा कर राजाजी ने सन्तुष्टि क्‍यों की ? 
क्योंकि गाय आदि पशुओं का मारना वेदों में कहीं नहीं लिखा, न शराब का पीना और अद्वमेध का 
ऐसा हाल कहीं भी नहीं लिखा । राजाजी ने वाममार्गियों के सद्भ से ऐसी बात, कि जिससे वेदों की 
निन्‍्दा, हंसी हो, लिखी होगी । 

इतिहा० पृष्ठ १६, पं० १२--वर्णभेद शुरू में दो ही रहा होगा अर्थात्‌ गोरा और काला | वर्ण 
का अर्थ रड्ड है। 

वाह क्‍या चतुराई की लटा झलक रही है ? क्या गोरे और काले के बीच में कोई भी रज्ज नहीं 
होता और वर्ण वाह: पू्रसूत्रे, वर्ण नाम अक्षर, वर्ण नाम स्वीकार अर्थ क्या नहीं होते ? स्वार्थी दोषन्न 
पश्यति, हाँ, यह तो है कि बिना गोरों की प्रशंसा के स्वार्थंसिद्ध क्योंकर होता ? 

इतिहा० पृष्ठ २० से लेके अज्भरेज़ के पैर पकरने अर्थात्‌ ग्रन्थ की समाप्ति पर्य्यन्त राजाजी 
ऐसी चाल-चलन से चले हैं कि जिससे इस देश की बहुत बुराई और कुछ अन्य देशों की भी, वेदा दिशास्त्रों 
की निन्‍दा और जैनमत की इज़्वित से प्रशंसा और अज्रेज़ों की प्रशंसा में जानों सब भाटों के प्रपि तामह 
ही बन रहे हैं। क्या ही शोक की बात है कि इतिहासतिमिरनाशक के तीसरे खण्ड में कितने बड़े वेद 
आदि शास्त्रों और आर्य्यं तथा आर्य्यावत्तं देश की निन्‍्दा लिखकर छपवाई है तो भी राजाजी के चरित्र 
पर किसी आय्य विद्वान्‌ ने विचार कर प्रत्युत्तर नहीं किया । मैंने अल्पसामर्थ्य से ' स्थालीपुलाकन्याय 
के समान थोड़ा-सा नमूना राजाजी का दिखलाया है। इतने ही से सब बुद्धिमान्‌ राजाजी के और मेरे 
गुण-दोषों का विचार यथावत्‌ कर ही लेंगे। जिन्होंने वेद और आर्थ्यावर्त्त की गह्हा करनी ही अपनी 
बड़ाई समझ ली है तो स्वामीजी की निन्‍दा करें इसमें क्या आइचय है ? सर्वशक्तिमान्‌ परमात्मा परम- 
दयालु सबपर #पा रक्‍खे कि कोई किसी की निन्‍दा न करे, सत्य को माने और झूठ को छोड़ दे | मेरा 
यहाँ यह अभिप्राय नहीं है कि किसी की व्यर्थ निन्‍दा करूँ वा मिथ्या स्तुति | हाँ इतना कहता हूँ कि 
जितनी जिसकी समझ है उतना ही कह और लिख सकता है। मेरी धामिक विद्वानों से प्रार्थना है कि 
जो कुछ मुझसे अन्यथा लेख हुआ हो तो क्षमा करें और अपनी प्रशंसनीय विद्यायुकत प्रज्ञा से उसको शुद्ध 
कर लेवें, इसपर सत्य-सत्य परामर्श का प्रकाश कर आरयों को सुभूषित करें । 

ऋषिकालाडूभूवर्ष.. तपस्यस्थाइसिते. दले। 
दिक्तिथो वाकक्‍्पतो ग्रन्थों भ्रमउच्छेत्तुमकायर् लम्‌ ॥ 


७ इति भोमसेनशम्मंकृतोःनुभ्रमोच्छेदनो ग्रन्थः पूर्ण: ॥ 


